CELEX: 
Language: hu
Date: 2017-07-11 00:00:00
Title: A BIZOTTSÁG (EU) .../... VÉGREHAJTÁSI HATÁROZATA a szervezetek EURES-taggá és -partnerré válásának engedélyezéséhez szükséges, a nemzeti rendszerek és eljárások leírására szolgáló formanyomtatványról

A BIZOTTSÁG (EU) .../... VÉGREHAJTÁSI HATÁROZATA
            
            
               (2017.7.11.)
            
            
               a szervezetek EURES-taggá és -partnerré válásának engedélyezéséhez szükséges, a nemzeti rendszerek és eljárások leírására szolgáló formanyomtatványról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a foglalkoztatási szolgálatok európai hálózatáról (EURES), a munkavállalók mobilitási szolgáltatásokhoz való hozzáféréséről és a munkaerőpiacok további integrációjáról, valamint a 492/2011/EU és az 1296/2013/EU rendeletek módosításáról szóló, 2016. április 13-i európai parlamenti és a tanácsi (EU) 2016/589 rendeletre
                  1
                és különösen annak 11. cikke (8) bekezdésére,
            
            
               az EURES-bizottsággal folytatott konzultációt követően, 
            
            
               mivel:
            
            
               (1)Az (EU) 2016/589 rendelet meghatározza többek között az EURES-tagok és -partnerek engedélyezésének alapvető elveit és kritériumait. 
            
            
               (2)Az (EU) 2016/589 rendelet 11. cikkének (1) bekezdése szerint a tagállamok legkésőbb 2018. május 13-ig életbe léptetnek egy olyan rendszert, amely szervezetek EURES-taggá és -partnerré való válásának engedélyezését, tevékenységeik és az e rendelet alkalmazása során betartandó jogszabályoknak való megfelelésük nyomon követését, és szükség esetén az engedélyek visszavonását szolgálja.
            
            
               (3)Azok a szervezetek, amelyek az (EU) 2016/589 rendelet 40. cikkével összhangban átmeneti időszakra vonatkozóan engedélyt kaptak az EURES-tagként és -partnerként való részvételre, annak érdekében, hogy az átmeneti időszak lejárta után is az EURES-hálózaton belül maradhassanak, elkészítik az említett engedélyezési rendszereken belül feldolgozásra kerülő kérelmeiket. 
            
            
               (4)Az (EU) 2016/589 rendelet 10. cikke alapján kijelölt állami foglalkoztatási szolgálatok nem tartoznak az engedélyezési rendszerek hatálya alá, de teljesíteniük kell az említett a cikkben meghatározott kötelezettségeket és kritériumokat.
            
            
               (5)Az (EU) 2016/589 rendelet 11. cikkének (6) és (7) bekezdése szerint a tagállamoknak nemzeti koordinációs irodáikon keresztül tájékoztatniuk kell az Európai Koordinációs Irodát engedélyezési rendszerükről, valamint a jóváhagyott, elutasított vagy visszavont kérelmekről, és az Európai Koordinációs Irodának továbbítania kell ezeket az információkat a többi nemzeti koordinációs irodának.
            
            
               (6)A tagállamok közötti rendszeres információcsere és együttműködés elősegítheti a nemzeti engedélyezési rendszerek kialakítási és alkalmazási minőségének javítását. 
            
            
               (7)A tagállamok közötti nyílt információcsere és kölcsönös tanulás biztosítása érdekében egységes formanyomtatványt kell használni a nemzeti engedélyezési rendszerek leírására és az információcsere mechanizmusának létrehozására.
            
            
               (8)Előfordulhat, hogy a formanyomtatványt idővel ki kell igazítani, hogy tükrözze a munkaerő-felvételi szolgáltatások piacán bekövetkező változásokat és az egyéb fejleményeket. Ezért fontos, hogy a formanyomtatvány módosításainak elfogadása előtt irányítási modellt hozzanak létre a nemzeti koordinációs irodákkal folytatott megfelelő konzultáció, valamint az irodák megfelelő bevonásának biztosítása érdekében. 
            
            
               ELFOGADTA EZT A HATÁROZATOT: 
            
            
               1. cikk
               Tárgy
            
         
         
            
               Ez a határozat meghatározza a tagállamok által az (EU) 2016/589 rendelet 11. cikkének (1) bekezdése alapján létrehozott EURES-tagok és -partnerek engedélyezésére szolgáló rendszereik leírásakor alkalmazandó formanyomtatványt (nemzeti engedélyezési rendszerek), a formanyomtatvány módosítására vonatkozó eljárásokat, valamint az engedélyezési rendszerekre vonatkozó információk más tagállamokkal történő megosztására szolgáló mechanizmusokat. 
            
            
               2. cikk
               Általános elvek
            
            
               (1)A tagállamok a 6. cikkben említett egységes formanyomtatvány alapján megosztják az engedélyezési rendszereikre vonatkozó információkat, és változások esetén frissítik azokat. 
            
            
               (2)A engedélyezési rendszerek alkalmazásában az egyes tagállamok a következő feladatokat látják el:
            
            
               a)az EURES-taggá vagy -partnerré válásra irányuló kérelmek feldolgozása és értékelése; 
            
            
               b)e kérelmek jóváhagyására vagy elutasítására, valamint az engedélyek visszavonására vonatkozó határozatok;
            
            
               c)a b) pontban említett határozatokkal kapcsolatos panaszok kezelése és  elbírálása, valamint az ilyen határozatok elleni jogorvoslati lehetőségek biztosítása;
            
            
               d)annak nyomon követése, hogy az EURES-tagok és -partnerek megfelelnek-e a nemzeti engedélyezési rendszernek és az (EU) 2016/589 rendelet szerinti kötelezettségeknek. 
            
            
               (3)A tagállamok biztosítják a kérelmezők egyértelmű tájékoztatását a kérelmek kezelésének módjáról, különösen a más tagállamokkal folytatott, az engedélyezésre, a nyomon követésre és a visszavonásra vonatkozó döntésekkel kapcsolatos információcsere tekintetében. 
                     
            
            
               3. cikk
               A nemzeti koordinációs irodák szerepköre és felelőssége
            
            
               Az (EU) 2016/589 rendelet 11. cikkének (6) bekezdése értelmében a nemzeti koordinációs irodák saját tagállamukban felelősek azért, hogy tájékoztassák az Európai Koordinációs Irodát a nemzeti engedélyezési rendszerről és annak alkalmazásáról, különösen az alábbiak révén: 
            
            
               a)tájékoztatás a nemzeti engedélyezési rendszerről, beleértve az összes alkalmazott kritériumot és követelményt, a 6. cikkben említett kitöltött formanyomtatvány benyújtásával, és szükség esetén annak aktualizálásával; 
            
            
               b)az Európai Koordinációs Iroda folyamatos tájékoztatása a nemzeti engedélyezési rendszerrel összhangban elfogadott EURES-tagokról és -partnerekről;
            
            
               c)az Európai Koordinációs Iroda tájékoztatása az engedélyezésnek a követelmények be nem tartása miatt történő megtagadásáról, különös tekintettel az (EU) 2016/589 rendelet I. melléklete 1 szakaszának 1. pontjára;
            
            
               d)az Európai Koordinációs Iroda tájékoztatása az EURES-tagok és -partnerek engedélyezésének visszavonásáról és annak indokairól.
            
            
               4. cikk
               Az Európai Koordinációs Iroda szerepköre és felelőssége
            
            
               (1)Az Európai Koordinációs Iroda felelős a tagállamok közötti, a nemzeti engedélyezési rendszerekre és működésükre vonatkozó információcsere támogatásáért, különösen az alábbiak révén:
            
            
               a)a nemzeti koordinációs irodák rendelkezésére álló külön szekció létrehozása és fenntartása az Extraneten lévő EURES-portálon: 
            
            
               i.a 6. cikkben említett formanyomtatvány és bármely, annak kitöltésére és benyújtására vonatkozó információ; 
            
            
               ii.valamennyi, a nemzeti koordinációs irodák által az engedélyezési rendszerekről és azok alkalmazásáról az (EU) 2016/589 rendeletnek és e határozatnak megfelelően nyújtott információ, szem előtt tartva az Európai Koordinációs Irodának azt a kötelezettségét, hogy az alkalmazásra vonatkozó információkat továbbítania kell a nemzeti koordinációs irodák részére az (EU) 2016/589 rendelet 11. cikke (6) és (7) bekezdésével összhangban; 
            
         
         
            
               iii.egy együttműködési terület létrehozása a nemzeti engedélyezési rendszerek kialakítására és működésére vonatkozó információk cseréjéhez;
            
            
               a)minden olyan eszköz, képzés és támogatás biztosítása, amely az engedélyezési rendszerekkel kapcsolatos információcsere és kölcsönös tanulás elősegítéséhez szükséges;
            
            
               b)a koordinációs csoport rendszeres tájékoztatása az információcsere működéséről, és szükség esetén javaslatok a formanyomtatvány és az eljárások módosítására.
            
            
               (2)Az Európai Koordinációs Iroda az egyes nemzeti koordinációs irodákkal egyetértésben közzéteszi az EURES-portálon az EURES-tagok és -partnerek listáját. 
            
            
               5. cikk
               A koordinációs csoport szerepköre és felelőssége
            
            
               (1)A koordinációs csoport szorosan nyomon követi a nemzeti engedélyezési rendszerek működését, és fórumként szolgál a vélemények és a legjobb gyakorlatok cseréjéhez azok működésének javítása céljából.
            
            
               (2)A koordinációs csoport évente egyszer felülvizsgálja e határozat alkalmazását; ez képezi a koordinációs csoport hozzájárulását a Bizottságnak az (EU) 2016/589 rendelet 33. és 35. cikke szerinti tevékenységi és utólagos értékelési jelentéseihez. 
            
            
               (3)Amennyiben a 4. cikk a) pontjában említett Extranetről szóló szakaszt, vagy bármely ahhoz kapcsolódó információt és dokumentációt módosítani kell vagy át kell dolgozni, az Európai Koordinációs Iroda az új változat elfogadása előtt az (EU) 2016/589 rendelet 14. cikkével összhangban konzultál a koordinációs csoporttal. 
            
            
               6. cikk
               A formanyomtatvány
            
            
               (1)A nemzeti koordinációs irodák a mellékletben található formanyomtatvány elektronikus változatát használják a nemzeti engedélyezési rendszerek, az alkalmazott kritériumok és követelmények, valamint a rendszerek működtetésére kijelölt szervek leírására. 
            
            
               (2)A kitöltött formanyomtatványt a nemzeti engedélyezési rendszer létrehozását követően haladéktalanul be kell nyújtani az Európai Koordinációs Irodához. Az így rendelkezésre bocsátott információk tekintetében bekövetkező változások esetén a nemzeti koordinációs irodának késedelem nélkül ki kell töltenie és be kell nyújtania a frissített információkat tartalmazó új formanyomtatványt.
            
            
               7. cikk
               Hatálybalépés
            
            
               (1)Ez a határozat az Európai Unió Hivatalos Lapjában való kihirdetését követő huszadik napon lép hatályba.
            
            
               (2)Az Európai Koordinációs Iroda legkésőbb 2017. december 1-ig megosztja a nemzeti koordinációs irodákkal a mellékletben található formanyomtatvány elektronikus változatát, annak minden későbbi módosítását, valamint a többi vonatkozó iránymutatást tartalmazó dokumentumot az Extraneten lévő EURES-portálon. 
            
            
            
               Kelt Brüsszelben, -án/-én. 2017.7.11.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  HL L 107., 2016.4.22., 1. o. 
               
            
      
    ---documentbreak--- 
      
         
         
            
               HU
            
            
            
               I. MELLÉKLET
            
            
            
               A nemzeti koordinációs irodák által alkalmazandó formanyomtatvány a nemzeti rendszerekről és eljárásokról szóló információk biztosításához a szervezetek EURES-taggá és -partnerré válásának engedélyezéséhez
               
            
               E formanyomtatvány elektronikus változata és annak konszolidált, a későbbiekben módosított változatai az Extraneten lévő EURES-portálon lesznek hozzáférhetők a nemzeti koordinációs irodák számára.
            
            
            
               I. 
                     JOGALAP 
            
            
                  Hivatkozás a nemzeti törvényekre/jogszabályokra/rendeletekre.
            
            
            
               II.
                     AZ EURES-TAGOK ÉS -PARTNEREK KIVÁLASZTÁSI ELJÁRÁSA 
            
            
               1.Módszer 
            
            
               a.Ismertesse az EURES-tagok és -partnerek kiválasztásához választott módszert:
            
            
               I.Pályázati felhívás (nyílt, vagy egyes szervezeteket célzó. Ha a válasz igen, mely szervezeteket célozza és miért?)
            
            
               II.Közbeszerzés
            
            
               III.Felhívások (ha a válasz igen, mely szervezetek számára és miért?)
            
            
               IV.Egyéb 
            
            
               b.Fejtse ki, hogyan biztosítják a nyilvánosságot (például elektronikus úton közzétett értesítések révén?)
                     
               
            
               2.Az összeférhetetlenségek megelőzése
            
            
               Fejtse ki az e határozat 2. cikkének (2) bekezdése szerinti összeférhetetlenségek megelőzésére irányuló intézkedéseket
            
         
         
            
                
            
            
               3.Az engedélyezési eljárás megszervezése az odaítélésig 
            
            
               a.A kérelmek feldolgozásáért és értékeléséért felelős szervezet 
            
            
               b.A szervezet feladatai 
            
            
            
               4.Az odaítélési eljárás/tájékoztatás harmadik felek számára
            
            
               a.A jóváhagyó/elutasító határozatoknak a kérelmek értékelése alapján történő meghozataláért felelős szervezet 
            
            
               b.A szervezet feladatai
            
            
               c.A kérelem benyújtása és a kérelmezőknek a jóváhagyás megadásáról/elutasításáról történő tájékoztatása között eltelt idő hosszúsága
            
            
               d.Fejtse ki, hogyan tájékoztatják a kérelmezőket kérelmük jóváhagyásáról/elutasításáról
            
            
               e.Fejtse ki, hogyan kezelik a kiválasztott EURES-tagok és -partnerek felsorolásának nyilvánosságra hozatalát az átláthatóság biztosítása érdekében
            
            
            
               5.A jogszerű eljárás biztosítása 
            
            
               a.Felelős szervezet
            
            
               b.Fejtse ki, hogyan kezelik az engedélyezési rendszerrel kapcsolatos panaszokat 
            
            
               c.Az engedély elutasítását követően rendelkezésre álló jogorvoslati lehetőségek 
            
            
            
               6.Az engedélyezés időtartama
            
            
               Korlátozott-e az engedélyezés ideje? Ha igen, mennyi időre?
            
            
         
         
            
               7.Újraengedélyezési eljárás
            
            
                  Fejtse ki az eljárást és az időrendi áttekintést
            
            
            
               8.Kérelmezési díj
                  Vannak-e a kérelmezőre háruló díjak? Ha igen, hogyan határozzák meg azokat?
            
            
            
               III.
                     AZ ENGEDÉLYEZÉS KRITÉRIUMAI 
            
            
               1.
                     Az (EU) 2016/589 rendelet I. mellékletében meghatározott minimumkövetelmények alkalmazása.
            
            
            
               2.
                     Az esetleges nemzeti kritériumok és szükségességük okai az (EU) 2016/589 rendelet 11. cikkének (2) bekezdésében kitűzött célok szempontjából.
            
            
            
               IV.
                     ELLENŐRZÉS 
            
            
               1.Felelős szervezet/szervezetek 
            
            
            
               2.Módszer (adatalapú, ellenőrzés és audit, véletlenszerű ellenőrzések stb.) 
            
            
            
               3.Az ellenőrzések gyakorisága
            
            
            
               4.Az EURES-tagok és -partnerek működésével kapcsolatos panaszok kezelése
            
            
            
               5.Az engedélyezési rendszerre és az (EU) 2016/589 rendelet szerinti kötelezettségekre vonatkozó követelmények be nem tartásának következményei
            
         
         
            
            
               V.
                     AZ ENGEDÉLY VISSZAVONÁSÁRA IRÁNYULÓ ELJÁRÁS
            
            
               1.
                     Felelős szervezet 
            
            
            
               2.
                     A szervezet feladatai
            
            
            
               3.
                     Ismertesse az ügyek kezelési eljárását és ütemezését
            
            
            
               4. 
                     A visszavonás után rendelkezésre álló jogorvoslati lehetőségek 
            
            
            
               VI.
                     AZ ENGEDÉLY VISSZAVONÁSÁNAK KRITÉRIUMAI
            
            
               Kérjük, sorolja fel az engedély visszavonásának nemzeti kritériumait. 
                      
            
            
            
               VII. 
                     AZ EURES-TAGOK ÉS PARTNEREK LISTÁJA
            
            
               Az EURES-tagok és -partnerek jegyzékét mellékelni kell a formanyomtatvány európai koordinációs irodához való benyújtásakor és e jegyzéket naprakészen kell tartani.